CELEX: 62016TN0410
Language: hu
Date: 2016-07-31 00:00:00
Title: T-410/16. sz. ügy: 2016. július 31-én benyújtott kereset – Makhlouf kontra Tanács

10.10.2016   
            
            
               HU
            
            
               Az Európai Unió Hivatalos Lapja
            
            
               C 371/13
            
         2016. július 31-én benyújtott kereset – Makhlouf kontra Tanács
   (T-410/16. sz. ügy)
   (2016/C 371/15)
   Az eljárás nyelve: francia
   
      Felek
   
   
      Felperes: Rami Makhlouf (Damaszkusz, Szíria) (képviselő: E. Ruchat ügyvéd)
   
      Alperes: az Európai Unió Tanácsa
   
      Kérelmek
   
   A felperes azt kéri, hogy a Törvényszék:
   
               —
            
            
               nyilvánítsa a felperes keresetét elfogadhatónak és megalapozottnak;
            
         
               —
            
            
               következésképpen semmisítse meg a 2016. május 27-i (KKBP) 2016/850 határozatot, valamint a későbbi végrehajtási jogi aktusait, amennyiben azok a felperesre vonatkoznak;
            
         
               —
            
            
               kötelezze az Európai Unió Tanácsát az eljárás költségeinek viselésére.
            
         
      Jogalapok és fontosabb érvek
   
   Keresete alátámasztása érdekében a felperes öt jogalapra hivatkozik.
   
               1.
            
            
               Az első, az emberi jogok és alapvető szabadságok védelméről szóló egyezmény (a továbbiakban: EJEE) 6. és 13. cikkében, az Európai Unió működéséről szóló szerződés (a továbbiakban: EUMSZ) 215. cikkben, valamint az Európai Unió Alapjogi Chartája 41. és 47. cikkében rögzített védelemhez való jog és hatékony bírói jogvédelemhez való jog megsértésére alapított jogalap.
            
         
               2.
            
            
               A második, az indokolási kötelezettség megsértésére alapított jogalap, mivel a Tanács által nyújtott indokolás nem felel meg az európai uniós intézményekre az EJEE 6. cikke, az EUMSZ 296. cikk, valamint az Európai Unió Alapjogi Chartájának 41. cikke értelmében háruló kötelezettségnek.
            
         
               3.
            
            
               A harmadik, a felperesnek a szíriai rendszer finanszírozásában való érintettségével kapcsolatban a Tanács által elkövetett nyilvánvaló értékelési hibán alapuló jogalap.
            
         
               4.
            
            
               A negyedik, arra alapított jogalap, hogy a megtámadott intézkedések indokolatlanul és aránytalanul korlátozzák a felperes alapvető jogait, különösen az EJEE-hez csatolt első kiegészítő jegyzőkönyv 1. cikkében és az Európai Unió Alapjogi Chartájának 17. cikkében rögzített tulajdonhoz való jogát, az EJEE 8. cikkében és 10. cikkének (2) bekezdésében rögzített jóhírnév védelméhez való jogát, az ártatlanság vélelmének az EJEE 6. cikkében és az Európai Unió Alapjogi Chartája 48. cikkében rögzített elvét, az EJEE 10. cikkében rögzített véleményalkotási szabadságát, valamint az EJEE-hez csatolt negyedik jegyzőkönyv 2. cikkének (2) bekezdésében rögzített mozgásszabadsághoz való jogát.
            
         
               5.
            
            
               Az ötödik, az EU közös kül- és biztonságpolitikája keretében elrendelt korlátozó intézkedések (szankciók) végrehajtására és értékelésére vonatkozó, 2005. december 2-i tanácsi iránymutatás (2005. december 2-i 15114/05. sz. tanácsi dokumentum) megsértésére alapított jogalap.